14. 12. 96 De Europæiske Fællesskabers Tidende Nr. L 325/1 (Retsakter hvis offentliggørelse er obligatorisk) KOMMISSIONENS FORORDNING (EF) Nr. 2374/96 af 13. december 1996 om ansøgninger om finansiering af støtte, der er ydet af medlemsstaterne til producentorganisationer i fiskerisektoren til forbedring af kvaliteten og afsæt- ningen af deres produktion KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Kommissionens forordning (EF) nr. 2636/95 af 13. november 1995 om fastsættelse af betingel- serne for at give den særlige anerkendelse og yde finansiel støtte til producentorganisationer i fiskerisektoren med henblik på at forbedre kvaliteten af deres produktion ()), særlig artikel 7, stk. 3, og ud fra følgende betragtninger: Ansøgninger om finansiering af støtte, der er ydet af medlemsstaterne i overensstemmelse med forordning (EF) nr. 2636/95, skal indeholde en række oplysninger, på grundlag af hvilke det kan fastslås, om udgifterne er i overensstemmelse med nævnte forordning; med henblik på en effektiv kontrol skal medlemsstaterne sørge for, at bilagene er til disposition for Kommissionen i en periode på tre år efter udbetaling af det sidste finan- sieringsbeløb; de i denne forordning fastsatte foranstaltninger er i over- ensstemmelse med udtalelse fra Den Stående Fiskeristruk- turkomité — UDSTEDT FØLGENDE FORORDNING: Artikel 1 1. De ansøgninger om finansiering, som er omhandlet i artikel 7, stk. 1, i forordning (EF) nr. 2636/95, skal være i overensstemmelse med skemaerne i bilagene. 2. Oplysningerne vedrørende tilbagebetalingerne skal indgives hurtigst muligt efter hver inddrivelse i overens- stemmelse med skemaet i bilag III. Artikel 2 Medlemsstaterne skal for hver støttemodtager opbevare alle de bilag eller bekræftede kopier heraf, som den i artikel 7b i Rådets forordning (EØF) nr. 3759/92 ?) omhandlede støtte er ydet på grundlag af, og sørge for, at de er til disposition for Kommissionen i en periode på tre år efter udbetalingen af det sidste finansieringsbeløb. Artikel 3 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. december 1996. () EFT nr. L 271 af 14. 11. 1995, s. 8. På Kommissionens vegne Emma BONINO Medlem af Kommissionen (?) EFT nr. L 388 af 31. 12. 1992, s. 1.